અમેરિકન બ્રૉડવે મ્યુઝિકલ્સની તર્જ પર બનેલું આ પ્લે ભારતનું અત્યાર સુધીનું સૌથી મોંઘું પ્લે ગણાવાઈ રહ્યું છે, અને તે જોયા પછી તેમાં અતિશયોક્તિ પણ નથી લાગતી. આખું પ્લે તો દમદાર છે જ, સાથોસાથ તેનાં એન્ડ ક્રેડિટ્સ પણ અાલાતરીન છે. જેમ કે, એકની પાછળ એક હરોળમાં ઊભેલી ચાલીસેક ડાન્સર્સ અને કોરિયોગ્રાફર્સને ક્રેડિટ અપાય ત્યારે સ્થિર રહેલી તે નૃત્યાંગનાઓ પળવારમાં એકસાથે ડાન્સની એક હરકત કરી બતાવે! (અગેઇન, મોંમાંથી ‘વાહ!’ નીકળી જાય.) પરંતુ આ નાટક જોવું દરેકને પોસાય તેમ નથી, કેમ કે તેની ટિકિટો અતિશય મોંઘી છે (છતાં બુક કરવાની ઇચ્છા થાય તો આ લિંકઃ https://goo.gl/6u4nfs પર જઈ શકો છો. આશા રાખીએ કે આ અઝીમોશાન શાહકાર થોડા ઓછા રૅટ્સ સાથે સામાન્ય લોકોને પણ પોસાય તેવા રૅટ્સ પર અવેલેબલ થાય.